《二月十七日偕宾旸市饮二首》
元代·方回

误著儒冠玷甲科，休官重到旧沙河。
未妨缓步微行好，犹恐傍观窃议多。
我辈相逢唯酒可，桃花如许奈春何。
雪儿人物今难得，一曲离骚醉自歌。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。